label_title: Pyramidien taistelu
label_desc: Pyramidien taistelu oli Egyptiä hallineiden mamelukkien ja ranskalaisten joukkojen välillä käyty taistelu 21. heinäkuuta 1798 osana Napoleonin Egyptin-sotaretkeä. Napoléon Bonaparten johtamat ranskalaiset olivat nousseet maihin Aleksandriassa ja he kohtasivat egyptiläisen mamelukkipäällikkö Murad Bein johtamat joukot Embabehissa hieman Kairon pohjoispuolella Niilin länsirannalla. Ranskalaisten neliömuodostelmat kukistivat egyptiläisen ratsuväen hyökkäykset ajaen Murad Bein pakoon kärsien vain joitakin satoja tappioina noin 6 000 kaatunutta egyptiläistä vastaan. Kairo vallattiin vain hieman myöhemmin, mutta pian ranskalaiset oli saarrettu Egyptiin osmanien ja brittien merisaarrossa.